Tiddukla tadelsant « Agraw n Tlawin n Wizgan » tga yiwet n temlilit iḍelli deg uxxam n yedles n Wizgan. Mgarawent akken ad gent ahil i useggas-a. Deg wahil-agi atas n leqdicat iɣef meslayent deg yal taɣult : almud, tazmert, idles …atg
Lkunser n yidmaren yettnuɣ tilawin n Wizgan
Imi tameṭṭut deg tmetti taqbaylit, d nettat i d llsas, d nettat iɣef tbedd twacult aladɣa, Tilawin n Wizgan, deg umeslay-nsent sḥersent leqdic aṭas ɣef tezmert imi uṭṭunen inegura i d-yewḍen seg srabes n tezmert n Tizi Wezzu, tameṭṭut n Wizgan d nettat i yellan deg umkan amezwaru seg tid yettnuɣ lkunsir n yedmaren. Aya yessekcem lḥir deg wulawen-nsent. Dɣa, taselwayt n tiddukla-yagi, Tamsiwt ḤAMUM Baya deg umeslay-is tesseḥres aṭas ɣef temliliyin ara d-yilin deg ussan i d-iteddun akked imejjayen akken ad seḥbibren, ad welhen tilawin ɣef tezmert-nsent.
Rnu ɣer wannect-a aṭas n leqdicat i yettrajun tiddukla deg useggas-agi. Ahil-nsent d amesbaɣur, d amerkanti.
Deg taggara rrant tajmilt i tlawin tiqbayliyin yakk anda ma llant, deg yal tamnaṭ.
Sɣur Tafzimt
kab_Latn kab_Latn kab_Latn kab_Latn kab_Latn kab_Latn